
FORMULARUL PROPUNERII TEHNICE
Data: [introduceți ziua, luna, anul]
Anunț de participare: [introduceți numărul anunțului de participare]
Obiectul contractului: [introduceți obiectul contractului din anunțul de participare] 

Către: Autoritatea Contractanta – DGASPC Sector 2
După examinarea Documentației de atribuire, în speță Caietul de sarcini nr. …./……………….. și răspunsurile autorității contractante la solicitările de clarificări referitoare la documentația de atribuire, publicate în cadrul anunțului de participare nr. …./……………….., subsemnatul, reprezentant împuternicit al ............................................................., depunem următoarea Propunere Tehnică:
1. Documentele prezentate în cadrul propunerii tehnice:
Propunerea tehnică are ……. pagini (ATENTIE! Documentele din cuprinsul propunerii tehnice nu vor fi numerotate individual. Se va numerota intreaga propunere tehnica ca fiind un singur document) si contine urmatoarele documente:
	Nr crt
	Denumirea documentului
	Pagina

	…………..
	pg …. sau de la pg. … la pg. …

	.................
	pg …. sau de la pg. … la pg. …

	3

	pg …. Sau de la pg. … la pg. …

	.................

	.................
	








2. Tabelul de corespondență între propunerea tehnică și cerințele caietului de sarcini:
	CERINȚE DIN CAIETUL DE SARCINI ȘI A SPECIFICAȚIILOR TEHNICE
	PROPUNERE TEHNICĂ
(MODALITATEA DE INDEPLINIRE)

	2. OBIECTUL ACHIZIȚIEI:
2.1. Achiziționarea de servicii de organizare eveniment care includ: servicii de intermediere a contractelor cu artiștii, animatorii și acrobații solicitați în prezentul referat de necesitate, servicii de organizare ateliere tematice interactive cu personal specializat, servicii de scenotehnică, servicii de închiriere photo booth, servicii de achiziționare jocuri outdoor, servicii de achiziționare mobilier outdoor, servicii de realizare decoruri tematice, servicii de realizare materiale promoționale, servicii de achiziționare materiale logistice și consumabile, servicii foto-video,
2.2. Sursa și motivul care a generat achiziția: Necesitatea achiziției este determinată de lipsa resurselor logistice, tehnice și umane proprii necesare organizării unui proiect de o asemenea amploare desfășurat pe parcursul lunilor august, septembrie 2026, precum și de necesitatea
	Se indică luarea la cunoștință.

	4. DESCRIEREA ACHIZIȚIEI/ SPECIFICAȚII TEHNICE:
Pentru asigurarea unei bune desfășurări a proiectului, se propune achiziționarea de servicii
specializate de organizare de evenimente, care să includă desfășurarea unor activități
educaționale, recreative și de socializare, adresate copiilor din sistemul de protecție socială,
persoanelor vârstnice aflate în situații de vulnerabilitate, copiilor și întregii comunități a
Sectorului 2.
Activitățile vor fi desfășurate pe parcursul a 10 evenimente aferente întregului proiect, cu o
durată de 3 ore, conform următorului calendar și următoarelor locații:
· 1 – 2 august – Parcul Creangă
· 8 – 9 august – Parcul Tei
· 15 – 16 august – Parcul Circului
· 22 – 23 august – Parcul Motodrom
· 5 – 6 septembrie – Parcul Florilor
Totodată, achiziția va acoperi servicii conexe esențiale pentru implementarea în condiții optime a evenimentelor, În vederea implementării optime a  evenimentelor, achiziția va acoperi, fără a se limita la, următoarele tipuri de servicii conexe și resurse necesare:
Totodată, achiziția va acoperi servicii conexe esențiale pentru implementarea în condiții optime a evenimentelor, În vederea implementării optime a evenimentelor, achiziția va acoperi, fără a se limita la, următoarele tipuri de servicii conexe și resurse necesare:
· servicii de intermediere a contractelor cu artiștii, animatorii și acrobații solicitați în cadrul proiectului;
· servicii de organizare a atelierelor tematice interactive, cu personal specializat;
· servicii de scenotehnică;
· servicii de închiriere photo booth;
· servicii de achiziționare jocuri outdoor;
· servicii de achiziționare mobilier outdoor;
· servicii de realizare decoruri tematice;
· servicii de realizare materiale promoționale;
· servicii de achiziționare materiale logistice și consumabile;
· servicii foto-video.
Toate aceste componente sunt necesare pentru asigurarea unui cadru unitar, atractiv și adecvat desfășurării activităților, precum și pentru creșterea impactului social și comunitar al proiectului. Operatorul economic va oferta servicii de organizare evenimente care să îndeplinească următoarele specificații tehnice, astfel:

	Se indică modul concret de indeplinire a cerintelor solicitate prin specificatia tehnica.

	4.1. SERVICII DE INTERMEDIERE A CONTRACTELOR CU ARTIȘTII;
ANIMATORII ȘI ACROBAȚII stabiliți de comun acord cu reprezentanții DGASPC Sector 2
În vederea implementării activităților din cadrul evenimentelor, se propune contractarea următoarelor servicii artistice și de animație, adaptate publicului țintă și obiectivelor
proiectului:
· Coruri de copii și/sau tineret – Operatorul economic va asigura prezența a câte unui cor de copii și/sau tineret pentru fiecare eveniment, respectiv în datele de 1 august, 2 august, 8 august, 9 august, 15 august, 16 august, 22 august, 23 august, 5 septembrie și 6 septembrie, rezultând un total de 10 prestații artistice pe întreaga perioadă de implementare a proiectului. Fiecare prestație va avea o durată cuprinsă între 45 și 50 de minute și va include un repertoriu adecvat contextului festiv, precum și profilului publicului participant, cu respectarea caracterului educativ și recreativ al evenimentelor.
· Spectacol muzical – interactiv – Operatorul economic va asigura susținerea unui număr de 4 reprezentații artistice susținute de trupa Gașca Zurli, care vor avea loc în datele de 9 august, 16 august, 22 august și 5 septembrie 2026, în parcurile menționate mai sus conform datelor, fiecare reprezentație urmând să aibă o durată de minimum 45 de minute. Durata fiecărei reprezentații va fi calculată de la momentul începerii efective a spectacolului până la finalizarea acestuia, fără întreruperi nejustificate. Operatorul economic va asigura participarea trupei Gașca Zurli și desfășurarea spectacolelor conform conceptului artistic propriu al acesteia,
adaptat obiectivelor proiectului și categoriei de public căreia îi sunt destinate evenimentele. Programul artistic va avea caracter interactiv și va cuprinde momente muzicale, coregrafice și educative, jocuri de ritm, exerciții de comunicare și exprimare, activități recreative și de implicare directă a copiilor în desfășurarea spectacolului, astfel încât participanții să devină parte activă a actului artistic.
Operatorul economic garantează că reprezentațiile vor fi susținute la standardele de calitate specifice prestațiilor artistice profesioniste și vor fi adaptate categoriei de vârstă a participanților. Operatorul economic are obligația de a asigura prezența tuturor artiștilor și a personalului tehnic necesar desfășurării reprezentațiilor la locația indicată de beneficiar cu minimum 15 minute înainte de ora stabilită pentru începerea fiecărui spectacol, astfel încât toate activitățile pregătitoare să fie finalizate înainte de începerea reprezentației și să nu existe întârzieri care să afecteze desfășurarea evenimentului. Operatorul economic va respecta întocmai programul, locațiile și intervalele orare stabilite de beneficiar și va colabora permanent cu reprezentanții acestuia în vederea coordonării tuturor aspectelor organizatorice necesare desfășurării spectacolelor în condiții optime. În cadrul prestației artistice, operatorul economic va asigura acordul artiștilor pentru realizarea de fotografii și înregistrări audio-video de către beneficiar sau de către persoane desemnate de acesta, fără perceperea unor costuri suplimentare, exclusiv în scopul promovării proiectului și al activităților instituționale. Beneficiarul va avea dreptul de a utiliza imaginile și înregistrările realizate pe parcursul evenimentelor în materiale de promovare, comunicate de presă, rapoarte de activitate, prezentări publice, precum și prin publicarea acestora pe site-ul oficial al Direcției Generale de Asistență Socială și Protecția Copilului Sector 2, pe site-ul Primăriei Sectorului 2 și pe paginile oficiale de socializare administrate de cele două instituții, cu respectarea prevederilor legale privind drepturile de autor și drepturile conexe. Operatorul economic l va asigura sprijinirea promovării proiectului „O VARĂ PENTRU TOȚI” prin distribuirea, repostarea sau preluarea materialelor de promovare și a informațiilor privind participarea trupei Gașca Zurli în cadrul proiectului, pe canalele oficiale de comunicare administrate de Gașca Zurli, atât înainte de desfășurarea reprezentațiilor, cât și după susținerea acestora. Operatorul economic răspunde integral pentru buna desfășurare a prestației artistice și va lua toate măsurile necesare pentru ca spectacolele să se desfășoare în condiții de siguranță, profesionalism și calitate, cu respectarea normelor legale incidente și a tuturor obligațiilor asumate prin contract. Operatorul economic va suporta și va asigura îndeplinirea tuturor obligațiilor legale privind remunerațiile, taxele, drepturile de autor și drepturile conexe aferente prestației artistice, inclusiv, după caz, cele rezultate din raporturile contractuale cu artiștii și titularii de drepturi, astfel încât beneficiarul să nu fie ținut la plata unor sume suplimentare. Operatorul economic garantează că deține toate drepturile și autorizările necesare pentru prestarea serviciilor artistice care fac obiectul contractului și că activitatea desfășurată respectă prevederile Legii nr. 8/1996 privind drepturile de autor și drepturile conexe, republicată, cu modificările și completările ulterioare.
De asemenea operatorul economic are obligația de a depune odată cu oferta tehnică, o declarație privind disponibilitatea trupei Gașca Zurli, semnată pentru toate cele 4 date menționate.

· Spectacol de magie – Operatorul economic va asigura contractarea și organizarea unui spectacol de magie în cadrul fiecărui weekend de desfășurare a evenimentelor, rezultând un total de 5 spectacole/ reprezentații/ prestații pe întreaga perioadă de implementare a proiectului. Fiecare reprezentație va avea o durată cuprinsă între 45 și 50 de minute și va fi susținută de un artist specializat, cu experiență în susținerea programelor de divertisment pentru copii și familii. Operatorul economic va asigura desfășurarea unui program artistic interactiv, adaptat categoriei de vârstă a participanților, precum și toate materialele, echipamentele și recuzita necesare realizării în condiții optime a momentului artistic.

· Animatori – Operatorul economic va asigura contractarea a 2 animatori pentru fiecare zi de desfășurare a evenimentelor, respectiv în datele de 1 august, 2 august, 8 august, 9 august, 15 august, 16 august, 22 august, 23 august, 5 septembrie și 6 septembrie, rezultând un total de 20 de prestații pe întreaga perioadă de implementare a proiectului. Fiecare prestație va avea o durată de 3 ore, iar animatorii vor desfășura activități de animare și interacțiune cu publicul, precum și servicii de face painting destinate copiilor participanți, estimându-se un număr de aproximativ 200 de copii pentru fiecare zi de eveniment.

· Prezentator (MC) – Operatorul economic va asigura contractarea unui prezentator (MC), cu experiență în moderarea evenimentelor publice (actor, jurnalist sau persoană cu experiență similară), pentru fiecare dintre cele 10 zile de desfășurare a evenimentelor. Prezentatorul va asigura moderarea și coordonarea programului artistic, va facilita interacțiunea cu publicul și va contribui la desfășurarea unitară a activităților prevăzute pe tot parcursul celor 3 ore de desfășurare a fiecărui eveniment

· Acrobați pe picioroange – Operatorul economic va asigura prezența a 2 acrobați pe picioroange în cadrul fiecărui weekend de desfășurare a evenimentelor, în una dintre cele două zile de eveniment, stabilită de comun acord cu reprezentanții DGASPC Sector 2. Acrobații vor susține momente de animație și divertisment itinerant, interacționând cu publicul participant și contribuind la crearea unei atmosfere festive pe întreaga durată a programului, respectiv 3 ore. Costumația acrobaților va respecta tematica evenimentelor și beneficiarii acestora reprezentați de copii, familii, seniori
Operatorul economic se va ocupa de plata tuturor taxelor aferente contractelor (cesiunea drepturilor conexe, dacă este cazul) și se va asigura că personalul deține dreptul exclusiv de a presta activitatea care face obiectul contractelor încheiate conform Legii nr. 8/1996 privind drepturile de autor și drepturile conexe.
Operatorul economic se obligă să stabilească de comun acord cu organizatorul (DGASPC Sector 2) programul evenimentului, însemnând modul de desfășurare al acestuia.

	Se indică modul concret de indeplinire a cerintelor solicitate prin specificatia tehnica.

	4.2 SERVICII DE ORGANIZARE ATELIERE TEMATICE INTERACTIVE
Operatorul economic va asigura organizarea și desfășurarea a 3 ateliere tematice interactive/eveniment, însumând 30 de ateliere, în datele de 1 august, 2 august, 8 august, 9 august, 15 august, 16 august, 22 august, 23 august, 5 septembrie și 6 septembrie stabilite de comun acord cu autoritatea contractantă, în funcție de programul general al evenimentului și de necesitățile organizatorice. Atelierele vor fi susținute de personal specializat și coordonate de cel puțin un coordonator.
Pentru buna desfășurare a evenimentelor, propunem următoarele tipuri de ateliere din care se vor alege de comun acord 3 tipuri de ateliere:
· ateliere științifice și experimente interactive;
· ateliere de artă și creație;
· ateliere de pictură și desen figurine ,
· atelier de modelaj;
· atelier decorare măști;
· atelier de pictură pe pânză
· atelier slime
· atelier de confecționat brățări sau alte obiecte cu mărgele
În situația în care, din motive obiective, operatorul economic nu poate desfășura unul dintre atelierele tematice propuse, acesta va putea propune un atelier alternativ, stabilit de comun acord cu autoritatea contractantă.
Operatorul economic va asigura:
· personal specializat pentru desfășurarea activităților. Coordonatorul activităților va reprezenta un personaj din desenele animate;
· coordonarea participanților pe durata atelierelor;
· toate materialele, consumabilele și accesoriile necesare;
· organizarea activităților într-un cadru adecvat și sigur pentru copii.
	Se indică modul concret de indeplinire a cerintelor solicitate prin specificatia tehnica.

	4.3. SERVICII DE SCENOTEHNICĂ
Pentru datele de 1 august și 2 august operatorul economic va asigurare următoarele echipamente de scenotehnică:
· Scena modulara de interior tip podium, cu suprafata de 6 x 4 metri, inaltime 40cm, care să includă scara si toate accesoriile de imbinare si montaj
· Sistem de sonorizare performant având următoarele specificații ( fără a ne limita la acestea ):
· sistem de sunet PA line array cu boxe pasive tip line array și amplificatoare digitale capabil să acopere o audiență estimată de 200 – 300 de persoane;
· mixer de sunet digital;
· set de microfoane pentru artiști și headset (8 microfoane cu stativ, 2 wirelessuri + 2 headset-uri);
· 2 monitoare de control;
· electrică și accesorii;
· personal tehnic calificat pentru montarea, demontarea și operarea echipamentelor de sunet și electrice precum și transport echipamente.
· Laptop

Pentru datele de 8 - 9 august, 15 – 16 august, 22 – 23 august, 5 – 6 septembrie operatorul
economic va asigura următoarele echipamente de scenotehnică:
· Scena acoperita, suprafata 8 m x 6 m, inaltime 1 -1.6 m. In caz de vreme nefavorabila, scena trebuie sa fie acoperita si pe lateral
· Cort de backstage ( quickchange) în zona securizată, amenajat lângă scară cu acces la scenă, 6m x 3m dotat cu 6 scaune, 2 mese, 2 standere.
Scena si cortul de backstage vor fi securizate cu garduri de exterior (distanta recomandata in zona securizata 5 m de la scena lateral stanga-dreapta si 2 m fata-spate scena)
· Sistem sonorizare:
· Sistem de sunet (P.A.) - (dBTechnologies, D&B, L-Acoustics, RCF), minim 16 kw, line array suspendat
·  4-6 monitoare de scena - toate aceeasi marca si minim 250w biamped fiecare
· FOH position pentru mixer la 15-20m cu podium 30 cm inaltime, cort de protectie, zona FOH securizata cu garduri de exterior
· cablu utp (cat5E sau cat6) securizat cu cablecross de la scena la FOH
· prezenta personal de specialitate pentru asistenta tehnica la scena pe toata durata evenimentului
· Lumini:
· Sistemul de lumini sa acopere intreaga suprafata a scenei si adaptat in functie de dimensiunile scenei, ambient si zona de umbra din scena
· Audience blinder
· Prezenta operator lumini pe toata durata show-ului la scena

	Se indică modul concret de indeplinire a cerintelor solicitate prin specificatia tehnica.

	4.4. SERVICIU ÎNCHIRIERE PHOTO-BOOTH
Operatorul economic va furniza, instala și opera câte un sistem de tip Photo Booth interactiv pentru o durată de minimum 3 ore consecutive/eveniment, însumând 10 prestații. Cabina foto poate fi deschisă (open-air) sau închisă, dar trebuie să permită fotografierea individuală sau în grup (min. 4 persoane simultan). Sistemul trebuie să asigure imprimare instantanee a minimum 400 fotografii pe hârtie foto de calitate/eveniment și să ofere posibilitatea personalizării layoutului fotografiilor prin includerea logoului instituției și Primăriei Sector 2, grafică tematică și data evenimentului. Operatorul economic va asigura buna funcționare a echipamentului pe toată durata evenimentelor respectiv un operator prezent pe toată durata (pentru asistență, operare și mentenanță), transport, montaj și demontare la fiecare eveniment în parte. De asemenea, se vor asigura accesorii tematice pentru fotografii: pălării, ochelari, peruci, mesaje haioase, rame etc.
	Se indică modul concret de indeplinire a cerintelor solicitate prin specificatia tehnica..

	4.5. SERVICII DE ACHIZIȚIONARE și LIVRARE/ FURNIZARE JOCURI OUTDOOR
Operatorul economic va asigura achiziționarea și furnizare următoarelor jocuri outdoor, cu următoarele specificații tehnice:
· 2 buc. joc CORNHOLE COMPACT – Set destinat activităților recreative pentru copii, compus din 1 placă de joc și 8 săculeți (4 de o culoare și 4 de altă culoare). Placa va avea dimensiuni de aproximativ 50 × 90 cm și va fi realizată din material rezistent, adecvat utilizării repetate în exterior.
· 2 buc. joc de aruncat la țintă cu inele din lemn – Joc destinat copiilor, alcătuit dintr-un suport din lemn cu minimum 5 țăruși marcați cu numere și culori diferite și minimum 5 inele din sfoară sau material similar rezistent. Dimensiunile suportului vor fi de minimum 50 × 10 cm.
· 2 buc. set tir cu arcul cu săgeți tip ventuză – Set destinat copiilor, compus din arc, minimum 4 săgeți cu ventuză și țintă autoportantă. Ținta va avea un diametru de minimum 63 cm și o grosime de minimum 35 mm. Produsele trebuie să fie fabricate din materiale rezistente și sigure pentru utilizarea de către copii.
· 2 buc. coș de baschet pentru copii – Coș de baschet cu înălțime reglabilă până la minimum 2,20 m, prevăzut cu stâlp din oțel, bază stabilă care permite umplerea cu apă sau nisip pentru asigurarea stabilității și sistem de reglare a înălțimii.
· 2 buc. mingi de baschet – Mingi destinate copiilor, mărimea minimum 5, realizate din material rezistent, adecvate utilizării în spații interioare și exterioare.
· 2 buc. mingi de volei – Mingi destinate copiilor, mărimea 1, realizate din material sintetic rezistent, potrivite pentru activități recreative și educative.
· 2 buc. seturi badminton cu fileu – Seturi destinate copiilor, compuse din fileu ușor de montat, cu stâlpi reglabili pe înălțime, 2 rachete și 2 fluturași. Toate componentele trebuie să fie realizate din materiale rezistente și adecvate utilizării în exterior.

	Se indică modul concret de indeplinire a cerintelor solicitate prin specificatia tehnica..

	Cerințe privind siguranța produselor și livrarea
Toate produsele ofertate trebuie să fie noi, neutilizate, fără defecte de fabricație și destinate utilizării de către copii, fiind fabricate din materiale sigure, netoxice și rezistente.
Produsele trebuie să respecte toate cerințele legale aplicabile privind siguranța produselor destinate copiilor și echipamentelor de agrement, precum și toate standardele și reglementările naționale și europene în vigoare la data livrării.
Operatorul economic va avea obligația să livreze produse care:
· nu prezintă muchii sau colțuri tăioase, elemente desprinse ori componente care pot pune în pericol sănătatea și siguranța copiilor;
· sunt realizate din materiale care nu prezintă riscuri pentru utilizatori și sunt adecvate categoriei de vârstă căreia îi sunt destinate;
· sunt stabile, rezistente și permit utilizarea în condiții normale de siguranță;
· sunt însoțite, după caz, de instrucțiuni de utilizare și avertizări privind utilizarea în siguranță, redactate în limba română.

La livrare, operatorul economic va prezenta, la solicitarea autorității contractante, documente care atestă conformitatea produselor cu legislația și standardele aplicabile (de exemplu: declarație de conformitate, certificat de conformitate sau alte documente echivalente emise de producător ori de organisme competente). 

Produsele vor fi livrate la sediul autorității contractante la termenul stabilit prin contract, în ambalajul original, corespunzător transportului, astfel încât să fie protejate împotriva deteriorării. Produsele vor fi predate autorității contractante pe bază de proces-verbal de predare-primire și vor rămâne în patrimoniul acesteia. 

Operatorul economic este responsabil pentru transportul, manipularea și descărcarea produselor până la locul indicat de autoritatea contractantă. Orice produs deteriorat, neconform sau care nu respectă cerințele caietului de sarcini va fi înlocuit, pe cheltuiala operatorului economic, fără costuri suplimentare pentru autoritatea contractantă.

	Se indică modul concret de indeplinire a cerintelor solicitate prin specificatia tehnica.

	4.6. ACHIZȚIONARE și LIVRARE/ FURNIZARE MOBILER URBAN
Operatorul economic va asigura și va livra/furniza următoarele produse de mobilier urban, conform următoarelor cantități și caracteristici:
· 7 buc. șezlonguri - Șezlonguri destinate utilizării în exterior, cu structură din lemn sau oțel, rezistentă la uzură și la condițiile de utilizare în aer liber. Spătarul trebuie să fie reglabil în minimum 3 poziții, pentru asigurarea confortului utilizatorului. Suprafața de ședere și spătarul vor fi realizate din material textil rezistent, impermeabil, cu protecție la raze UV și ușor de întreținut. Produsele trebuie să fie stabile, fără muchii sau elemente care pot prezenta risc de accidentare și să fie livrate complet asamblate sau însoțite de toate componentele necesare montajului. Dimensiuni pliate ( aproximative ): 123,5 x 57,5 x 3 cm. Capacitate de încărcare: minim 120 kg.
· 7 buc. pufuri - Pufuri destinate utilizării în spații interioare și exterioare, realizate din material textil rezistent la uzură, ușor de curățat și întreținut. Husa trebuie să fie confecționată din material rezistent, iar umplutura să asigure confort și să își păstreze forma în timp. Produsele vor avea dimensiuni corespunzătoare mărimilor M și/sau L, cu dimensiuni aproximative de: M: minimum 70 × 90 cm; L: minimum 90 × 110 cm. Pufurile trebuie să fie prevăzute cu sistem de închidere sigur, să fie stabile, fără elemente care pot prezenta risc de accidentare și adecvate utilizării de către copii și adulți.
· 5 buc. hamace - Hamace destinate utilizării în exterior, confecționate din material textil rezistent la uzură, respirabil, cu rezistență la razele UV și ușor de întreținut. Materialul trebuie să fie confortabil și adecvat utilizării repetate în spații de agrement. Suprafața de culcare va avea dimensiuni aproximative de minimum 190 × 80 cm, iar lungimea totală a hamacului va fi de minimum 280 cm. Capacitatea portantă trebuie să fie de minimum 150 kg. Hamacele vor fi prevăzute cu frânghii sau sisteme de prindere rezistente și vor fi livrate împreună cu toate accesoriile necesare montajului (după caz). Marginile și punctele de prindere trebuie să fie întărite pentru a asigura o utilizare sigură și o durată de viață îndelungată. Produsele trebuie să fie stabile în utilizare, fără elemente care pot prezenta risc de accidentare, și să respecte toate cerințele legale și standardele aplicabile privind siguranța produselor destinate utilizării de către copii și adulți.
· 10 buc. copertine parasolare triunghiulare, divers colorate - dimensiuni 3 × 3 × 3 m, confecționată din material HDPE (polietilenă de înaltă densitate), densitate 180 g/m², impermeabilă, cu protecție UV (min. 90%), prevăzută cu inele metalice de prindere la fiecare colț și frânghii de fixare de 5 m, rezistentă la umiditate și mucegai, destinată utilizării în exterior.

Cerințe de calitate, livrare și conformitate:
Produsele ofertate trebuie să fie noi, neutilizate și destinate utilizării în condiții de siguranță, fiind adecvate utilizării de către copii și/sau în spații publice, după caz.
Produsele trebuie să fie realizate din materiale de calitate, rezistente și durabile, capabile să suporte utilizarea repetată în condiții normale de exploatare. Acestea trebuie să respecte cerințele esențiale de siguranță prevăzute de legislația națională și europeană aplicabilă, precum și standardele europene armonizate relevante, după caz.
Produsele trebuie să îndeplinească următoarele cerințe minime de calitate:
· stabilitate și rezistență mecanică adecvată utilizării prevăzute;
· siguranță în exploatare, fără muchii ascuțite, elemente tăioase sau componente care pot provoca accidente;
· rezistență la uzură, intemperii, radiații UV și variații de temperatură (pentru produsele de exterior);
· protecție anticorozivă pentru elementele metalice;
· materiale tratate corespunzător împotriva degradării (în special pentru lemn sau materiale textile);
· finisaje de calitate, realizate din materiale non-toxice și sigure pentru utilizatori.

Produsele vor fi livrate la sediul autorității contractante în ambalaj corespunzător, care să asigure protecția acestora pe durata transportului, manipulării și depozitării, astfel încât să se evite deteriorarea sau degradarea lor. Produsele vor fi predate autorității contractante pe bază de proces-verbal de predare-primire și vor rămâne în patrimoniul acesteia. Operatorul economic are obligația de a asigura garanția produselor pentru o perioadă de minimum 24 de luni de la data recepției, pentru defecte de fabricație sau neconformități apărute în condiții normale de utilizare. Produsele vor fi însoțite, după caz, de manuale de utilizare și instrucțiuni de întreținere, redactate în limba română. Operatorul economic are obligația de a înlocui, pe cheltuiala proprie, produsele care se dovedesc a fi neconforme, defecte sau care nu respectă cerințele din caietul de sarcini, în cel mai scurt timp posibil, fără costuri suplimentare pentru autoritatea contractantă. Produsele vor fi livrate în termenul stabilit prin contract, complet și în stare de funcționare, împreună cu toate accesoriile necesare utilizării în condiții de siguranță.

	Se indică modul concret de indeplinire a cerintelor solicitate prin specificatia tehnica.

	4.7. SERVICII REALIZARE ȘI FURNIZARE/LIVRARE DECORURI TEMATICE
Operatorul economic va realiza și furniza 6 (șase) decoruri tematice adaptate proiectului, precum și ansamblurile decorative asociate, conform cerințelor tehnice detaliate mai jos:
1. Element decorativ gigant „Tub de vopsea răsturnat”
Componenta principală (tub decorativ)
· Material de bază: polistiren expandat/extrudat de densitate adecvată pentru sculptură 3D
· Tehnologie de execuție: sculptură tridimensională personalizată
· Finisaj exterior: strat de rășină protectoare, rezistentă la intemperii și șocuri mecanice
· Dimensiune: lungime aproximativ 100 cm
· Cromatică: gri și roz
· Elemente grafice: inscripționare aplicată pe suprafață conform conceptului grafic aprobat)
Componenta secundară (efect de vopsea revărsată)
· Material: flori artificiale decorative
· Cromatică: nuanțe de roz
· Amplasare: dispuse la nivelul gurii tubului, astfel încât să sugereze efectul de curgere/revărsare a vopselei pe suprafața de expunere
 
2. Ansamblu decorativ foto „Ramă pătrată cu flori gigantice”
Ramă foto
· Structură de rezistență: schelet metalic intern
· Material exterior: polistiren sculptat
· Finisaj: strat de rășină pentru protecție și uniformizare estetică
· Dimensiune: 180 × 180 cm (formă pătrată)
Elemente florale decorative
· Material: izolon (polietilenă expandată flexibilă, rezistentă la umiditate și variații de temperatură)
· Tipologie: flori tridimensionale de mari dimensiuni, cu tulpini și frunze decorative
· Cromatică: paletă pastelată (galben, roz/crem, alb)

3. Set cilindri decorativi cu huse tematice
· Număr elemente: 3 cilindri structurali
· Dimensiuni: 60 cm, 75 cm, 90 cm (înălțimi diferențiate)
· Finisaj exterior: huse textile personalizate, imprimare digitală de înaltă rezoluție
· Tematică grafică: „Ice Cream / Înghețată” (model tip vafă la bază și strat superior tip glazură roz cu elemente decorative colorate)
Cerințe de utilizare
· Husele trebuie să fie detașabile
· Materialul trebuie să permită montări și demontări repetate
· Rezistență ridicată la utilizare intensivă în cadrul mai multor evenimente

4. Ansamblu decorativ „Paletă de pictură și pensulă gigant”
Paletă
· Material: polistiren sculptat
· Finisaj: strat de rășină protectoare
· Dimensiuni: 180 cm (înălțime) × 95 cm (lățime)
· Design: formă ergonomică decupată, cu orificiu central
· Cromatică: fundal alb cu pete tridimensionale în culori diverse (verde, gri, albastru,
roșu, galben)
Pensulă
· Dimensiune: înălțime > 180 cm, proporțională cu paleta
· Material: structură rigidă cu finisaj decorativ tip lemn
· Detalii: virolă metalică (reală sau simulată)
· Peri: vârf colorat în albastru

5. Structură decorativă „Arcadă Popcorn”
Dimensiuni generale
· Înălțime totală: 2,30 – 2,50 m
· Lățime interioară utilă: 3,00 m
· Lățime totală exterioară: 4,00 m
Elemente de bază (cutii popcorn)
· Material: dibond (panou compozit din aluminiu), grosime 3 mm
· Construcție: panouri îmbinate cu sistem de prindere interior
· Dimensiuni: 70 × 100 cm
· Formă: trapezoidală
· Design: dungi verticale în combinație alb și roșu/roz deschis
Bolta arcadei
· Structură: ghirlandă organică din baloane de diferite dimensiuni
· Cromatică: pastel (roz, bleu, vernil, galben, lila)

6. Structură decorativă „Arcadă Ice Cream”
Dimensiuni generale
· Înălțime totală: 2,30 – 2,50 m
· Lățime interioară utilă: 2,50 m
· Lățime totală exterioară: 3,40 m
Elemente de bază
· Material: forex (PVC celular expandat)
· Înălțime figurină: 1,20 m
· Design: decupaj pe contur sub formă de cornet de înghețată cu elemente grafice stilizate (tip „smiley face”)
Bolta arcadei
· Material: ghirlandă organică din baloane
· Compoziție: baloane rotunde de diferite dimensiuni
· Elemente speciale: baloane jumbo cu aplicații decorative ce simulează topping-uri de înghețată
· Cromatică: culori vii și pastelate (roz, galben, bleu, turcoaz, lila)

Cerințe generale logistice și de calitate
Operatorul economic va respecta următoarele cerințe obligatorii:
· Rezistență la intemperii: toate elementele destinate utilizării în exterior vor fi tratate cu straturi de protecție UV și anti-umiditate, adecvate materialelor utilizate (polistiren, forex, dibond).
· Stabilitate structurală: elementele autoportante vor fi prevăzute cu structuri metalice interne și/sau sisteme de lestare, pentru asigurarea stabilității în condiții de vânt sau utilizare intensă.
· Servicii incluse: oferta tehnică va include transportul, montajul, demontajul și manipularea în condiții de siguranță, conform graficului de execuție al proiectului.
· Condiții de livrare: materialele vor fi livrate noi, fără defecte de fabricație, conform specificațiilor tehnice aprobate, urmând a fi predate beneficiarului în condițiile stabilite contractual.

	Se indică modul concret de indeplinire a cerintelor solicitate prin specificatia tehnica.

	4.8. SERVICII DE REALIZARE ȘI FURNIZARE MATERIALE PROMOȚIONALE
Operatorul economic va realiza, personaliza și furniza 8 (opt) bucăți steaguri tip pană (feather flag), destinate promovării instituționale, conform specificațiilor tehnice de mai jos:
· Material suport textil: poliester rezistent la intemperii, imprimabil digital, adecvat utilizării outdoor
· Dimensiune totală structură (înălțime): aproximativ 3800 mm
· Dimensiune suprafață printabilă (pânză): 899 × 3496 mm
· Cromatică: conform paletei cromatice a identității vizuale a Primăriei Sectorului 2
· Personalizare: imprimare digitală full color, pe una sau ambele fețe (după caz), conform machetelor grafice aprobate de beneficiar
Operatorul economic are obligaţia de a transmite concepţia. Modelele de personalizare elaborate de operatorul economic trebuie aprobate de către autoritatea contractantă care va acorda Bunul de producţie. În scopul atingerii obiectului contractului, operatorul economic va avea întâlniri cu autoritatea contractantă, ori de câte ori este necesar, pentru stabilirea de comun acord a tuturor detaliilor tehnice. Pe cât posibil, operatorul economic va propune un concept creativ cu caracter unitar pentru materialele promoționale solicitate mai sus.
Operatorul economic va avea o contribuţie importantă nu numai din punct de vedere logistic, ci va realiza şi un control de calitate al acestor materiale. De asemenea, va asigura resursele umane şi materiale necesare bunei derulări a activităţilor. Orice rezultate sau drepturi legate de materiale, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării serviciilor vor fi proprietatea autorităţii contractante, care le poate utiliza, publica sau transfera după cum consideră necesar, fără nici un fel de limitare geografică sau de altă natură.

	Se indică modul concret de indeplinire a cerintelor solicitate prin specificatia tehnica.

	4.9. SERVICII DE ACHIZIȚIONARE și FURNIZARE/LIVRARE MATERIALE CONSUMABILE
Operatorul economic va asigura furnizarea de materiale consumabile necesare desfășurării activităților proiectului, conform specificațiilor tehnice și cantităților estimate de mai jos:
· Apă îmbuteliată :
· Cantitate estimată: aproximativ 3.000 bucăți ( 300 sticle/eveniment)
· Volum: 0,5 litri / unitate
· Tip produs: apă plată îmbuteliată în recipient PET, sigilat individual
· Conformitate: produs alimentar ce respectă normele sanitare și de siguranță în vigoare

· Hârtie igienică / hârtie în rolă:
· Cantitate: 30 role
· Material: celuloză
· Utilizare: dispensere / consum igienico-sanitar
· Condiții: compatibilitate cu utilizare intensă în spații de eveniment

· Șervețele de hârtie:
· Cantitate: 30 cutii
· Tip: de unică folosință
· Material: celuloză
· Utilizare: igienă și servire în cadrul evenimentelor

· Baloane decorative
· Cantitate: 40 pachete ( 4 pachete/eveniment)
· Conținut: 100 baloane/pachet (total aproximativ 4.000 baloane)
· Material: latex sau material biodegradabil (unde este posibil)
· Cromatică: variată, adaptată tematicii evenimentelor
· Utilizare: decorativ

· Pahare de unică folosință
· Cantitate: 3.000 bucăți
· Material: plastic alimentar sau carton tratat
· Utilizare: servire băuturi în cadrul evenimentelor
· Caracteristici: rezistente la lichide reci și/sau calde, după necesitate

Cerințe generale: Operatorul economic are obligația de a asigura furnizarea integrală a produselor solicitate, în strictă conformitate cu cantitățile, specificațiile tehnice și termenele de livrare stabilite prin documentația achiziției și/sau prin contractul de achiziție publică. Toate produsele livrate vor fi noi, neutilizate, fără defecte de fabricație, degradări sau vicii ascunse, și vor respecta în totalitate normele, standardele și reglementările în vigoare aplicabile fiecărei categorii de produs, inclusiv, după caz, normele sanitare, de siguranță și calitate. Operatorul economic va asigura ambalarea corespunzătoare a produselor, astfel încât acestea să fie protejate pe toată durata transportului, manipulării și depozitării, evitându-se orice deteriorare sau compromitere a integrității acestora. De asemenea, operatorul economic are obligația de a efectua transportul, livrarea și descărcarea produselor la locația indicată de beneficiar, pe propria răspundere, cu respectarea condițiilor de siguranță și a graficului de implementare stabilit, fără costuri suplimentare pentru autoritatea contractantă.

	Se indică modul concret de indeplinire a cerintelor solicitate prin specificatia tehnica.

	4.10. SERVICII FOTO – VIDEO
Se vor asigura servicii profesionale foto-video pentru fiecare eveniment, care vor include:
- 1 clip video cu o durată de circa 2 minute/eveniment;
- 100 buc. fotografii digitale editate profesional/eveniment
Operatorul economic va asigura editarea profesională a materialelor foto și video și inscripționarea acestora cu logo-ul DGASPC Sector 2/Primăria Sectorului 2. Toate materialele vor fi predate prin mijloace electronice de transfer la distanță. Termenul de predare al fotografiilor și scurt metrajelor este de 5 zile calendaristice de la data derulării fiecărui eveniment.
	Se indică modul concret de indeplinire a cerintelor solicitate prin specificatia tehnica.

	4.11. SERVICII DE AMENAJARE FOOD COURT
Operatorul economic va asigura organizarea, amenajarea, dotarea și operarea zonei Food Court pe întreaga durată a evenimentului, în condiții de siguranță, igienă, funcționalitate și confort pentru participanți.
Operatorul economic are obligația de a asigura:
· prezența unui număr de minimum 3 (trei) food truck-uri, complet echipate și funcționale, pe întreaga durată a evenimentului, cu posibilitatea suplimentării acestora, fără costuri suplimentare pentru autoritatea contractantă, în funcție de numărul participanților și de necesitățile organizatorice ale evenimentului; 
· ofertă gastronomică diversificată, care să includă preparate alimentare și băuturi nealcoolice, astfel încât participanții să beneficieze de opțiuni variate de servire;
· personal suficient și calificat pentru desfășurarea activității în condiții optime și pentru reducerea timpilor de așteptare;
· funcționarea zonei Food Court pe întreaga perioadă a programului oficial al evenimentului;
· transportul, amplasarea, montarea, exploatarea și demontarea food truck-urilor, precum și a tuturor echipamentelor necesare desfășurării activității;
· respectarea amplasamentului stabilit de autoritatea contractantă și a planului de organizare al evenimentului, fără afectarea căilor de acces ale participanților și a căilor de intervenție pentru autospecialele de urgență
· utilizarea exclusivă a unor food truck-uri și echipamente aflate în stare tehnică corespunzătoare, curate, igienizate și conforme cu cerințele legale în vigoare;
· menținerea permanentă a curățeniei în zona Food Court pe întreaga durată a evenimentului;
· amplasarea de recipiente pentru colectarea selectivă a deșeurilor, colectarea și evacuarea acestora pe întreaga perioadă a evenimentului, precum și igienizarea amplasamentului la finalul fiecărei zile și după încheierea evenimentului;
· respectarea tuturor normelor privind siguranța alimentelor, igiena alimentară, sănătatea și securitatea în muncă, prevenirea și stingerea incendiilor, protecția mediului și protecția consumatorilor;
· deținerea și menținerea valabilității, pe întreaga durată a evenimentului, a tuturor autorizațiilor, avizelor și documentelor prevăzute de legislația în vigoare pentru desfășurarea activităților de alimentație publică;
· respectarea tuturor măsurilor dispuse de autoritățile competente, inclusiv DSVSA, DSP, ISU, ANPC, Poliția Locală și alte instituții cu atribuții de control;
· afișarea vizibilă a prețurilor și furnizarea informațiilor obligatorii privind produsele comercializate, în conformitate cu legislația aplicabilă; 
· utilizarea unor echipamente de preparare și servire care respectă normele de securitate și prevenire a incendiilor și dotarea fiecărui food truck cu mijloace de primă intervenție, conform prevederilor legale;
· desfășurarea activității astfel încât să nu afecteze programul artistic, desfășurarea evenimentului, siguranța participanților sau accesul echipajelor de intervenție;
· respectarea nivelului maxim admis de zgomot și evitarea oricăror activități care pot produce disconfort participanților;
· remedierea imediată a oricăror deficiențe constatate de reprezentanții autorității contractante sau de autoritățile competente;
· suportarea tuturor cheltuielilor aferente organizării și funcționării zonei Food Court, inclusiv transport, personal, combustibil, consumabile, utilități, salubrizare, colectarea și eliminarea deșeurilor, precum și orice alte costuri necesare prestării serviciilor, cu excepția celor asumate în mod expres de autoritatea contractantă;
· prezentarea, la solicitarea autorității contractante, înainte de începerea evenimentului, a listei food truck-urilor participante, împreună cu documentele care atestă autorizarea acestora și dreptul de desfășurare a activității.
· operatorul economic își asumă răspunderea integrale pentru calitatea și siguranța produselor alimentare și a băuturilor comercializate în cadrul zonei Food Court și își asumă întreaga responsabilitate pentru orice incident, îmbolnăvire, toxiinfecție alimentară sau prejudiciu cauzat participanților ca urmare a nerespectării normelor legale privind siguranța alimentelor, igiena alimentară, depozitarea, prepararea, manipularea și comercializarea produselor alimentare. În astfel de situații, operatorul economic va suporta toate consecințele legale.
· operatorul economic își asumă obligația de a se asigura că activitatea de comercializare se desfășoară cu respectarea tuturor obligațiilor fiscale și comerciale prevăzute de legislația în vigoare, inclusiv utilizarea aparatelor de marcat electronice fiscale și emiterea documentelor fiscale pentru toate produsele comercializate.
· operatorul economic își asumă răspunderea pentru declararea și plata tuturor obligațiilor fiscale, taxelor, impozitelor, contribuțiilor și oricăror alte obligații legale rezultate din activitatea de comercializare desfășurată în cadrul evenimentului, atât pentru activitatea proprie, cât și pentru activitatea operatorilor economici participanți, în măsura în care acestea îi revin potrivit raporturilor contractuale dintre părți.
· operatorul economic își asumă răspunderea pentru orice prejudiciu material sau moral, sancțiune, reclamație ori acțiune formulată împotriva autorității contractante ca urmare a activității desfășurate în zona Food Court și va despăgubi autoritatea contractantă pentru orice prejudiciu imputabil acesteia.

În cadrul propunerii tehnice, operatorul economic va prezenta lista food truck-urilor propuse, fotografii recente ale acestora, descrierea ofertei gastronomice și documente care atestă disponibilitatea acestora pentru perioada desfășurării evenimentului, respectiv contracte, acorduri de colaborare, angajamente sau alte documente echivalente.
Operatorul economic răspunde integral pentru calitatea și siguranța produselor comercializate, respectarea obligațiilor contractuale și a prevederilor legale incidente, activitatea personalului propriu și a operatorilor economici implicați, precum și pentru orice prejudiciu cauzat autorității contractante sau terților ca urmare a nerespectării obligațiilor asumate prin contract.

	Se indică modul concret de indeplinire a cerintelor solicitate prin specificatia tehnica.

	4.12. SERVICII DE PAZĂ
Operatorul economic își asumă obligația de a asigura servicii de pază și protecție pentru întreaga zonă de desfășurare a evenimentului, inclusiv pentru scenă, decoruri, echipamente de sonorizare și iluminat, ecrane LED, generatoare, garduri de delimitare, mobilier, backstage, zona Food Court, precum și pentru orice alte bunuri și echipamente utilizate în cadrul evenimentului, pe întreaga perioadă de montaj, desfășurare și demontare.
Operatorul economic își asumă obligația de a asigura serviciile de pază prin intermediul unei societăți specializate, licențiate potrivit prevederilor legale în vigoare, care va dispune de personal calificat și autorizat pentru desfășurarea activităților de pază și protecție.
Operatorul economic își asumă obligația de a asigura un număr suficient de agenți de pază, în funcție de dimensiunea amplasamentului, valoarea bunurilor și riscurile specifice evenimentului, astfel încât să fie asigurată supravegherea permanentă și protejarea întregului perimetru.

Serviciile de pază vor include, fără a se limita la:
· supravegherea permanentă a amplasamentului și a bunurilor aflate în incinta evenimentului;
· prevenirea accesului persoanelor neautorizate în zonele tehnice și în spațiile destinate exclusiv organizatorului;
· prevenirea furturilor, actelor de vandalism și deteriorării bunurilor;
· asigurarea integrității scenei, decorurilor și a tuturor echipamentelor utilizate în cadrul evenimentului;
· colaborarea permanentă cu reprezentanții autorității contractante și cu instituțiile competente pentru menținerea ordinii și siguranței;
· intervenția operativă în cazul producerii unor incidente și informarea imediată a autorității contractante și a instituțiilor abilitate, după caz.

Operatorul economic își asumă obligația de a asigura serviciile de pază, cel puțin, în următoarele intervale:
· 01 august, ora 13:00 – 02 august, ora 10:00 – Parcul Creangă;
· 08 august, ora 13:00 – 09 august, ora 10:00 – Parcul Tei;
· 15 august, ora 13:00 – 16 august, ora 10:00 – Parcul Circului;
· 22 august, ora 13:00 – 23 august, ora 10:00 – Parcul Motodrom;
· 05 septembrie, ora 13:00 – 06 septembrie, ora 10:00 – Parcul Florilor.

Operatorul economic răspunde pentru orice furt, act de vandalism, distrugere sau deteriorare a bunurilor aflate în administrarea sa, dacă acestea sunt cauzate de neîndeplinirea sau îndeplinirea necorespunzătoare a obligațiilor privind asigurarea serviciilor de pază și protecție.

Operatorul economic va suporta toate cheltuielile aferente serviciilor de pază, inclusiv costurile privind personalul, echipamentele, mijloacele de comunicație, transportul și orice alte cheltuieli necesare îndeplinirii obligațiilor contractuale. La solicitarea autorității contractante, operatorul economic va prezenta contractul încheiat cu societatea de pază, licența de funcționare a acesteia, documentele care atestă dreptul de desfășurare a activității și planul de organizare a serviciilor de pază pentru fiecare locație. Operatorul economic răspunde integral pentru activitatea serviciilor de pază și pentru îndeplinirea tuturor obligațiilor asumate, autoritatea contractantă fiind exonerată de orice răspundere pentru prejudiciile cauzate ca urmare a neasigurării sau asigurării necorespunzătoare a serviciilor de pază și protecție.
	Se indică modul concret de indeplinire a cerintelor solicitate prin specificatia tehnica.

